Na podlagi 2. odst. 8. člena Poslovnika postopka izbire predstavnikov nevladnih organizacij (v nadaljevanju Poslovnik), izdajam Monika Kostanjevec, pravna svetovalka CNVOS, kot vodja postopka, dne 11. 2. 2019:

**S K L E P**

**O IZBORU**

**PREDSTAVNIKOV NEVLADNIH ORGANIZACIJ**

**V**

**ODBOR ZA SPREMLJANJE OPERATIVNEGA PROGRAMA ZA IZVAJANJE EVROPSKEGA SKLADA ZA POMORSTVO IN RIBIŠTVO V REPUBLIKI SLOVENIJI ZA OBDOBJE 2014-2020**

1. Za predstavnico nevladnih organizacij v **Odboru za spremljanje Operativnega programa za izvajanje Evropskega sklada za pomorstvo in ribištvo v Republiki Sloveniji za obdobje 2014-2020** se imenujejo:
* **Polona Pengal**

 e-pošta: polona.pengal@ozivimo.si

1. Namestnika predstavnika se ne imenuje.

**Obrazložitev:**

Center za informiranje, sodelovanje in razvoj nevladnih organizacij – CNVOS je s strani Ministrstva za kmetijstvo, gozdarstvo in prehrano prejel poziv k imenovanju predstavnika in namestnika v Odbor za spremljanje Operativnega programa za izvajanje Evropskega sklada za pomorstvo in ribištvo v Republiki Sloveniji za obdobje 2014-2020.

**28. 1. 2019** se je na podlagi posebnega poslovnika pričel postopek izbora, in sicer z objavo javnega poziva nevladnim organizacijam, ki je bil objavljen na spletnih straneh CNVOS (www.cnvos.si) in preko elektronskih novic eCNVOS poslan na cca. 7.000 elektronskih naslovov nevladnih organizacij.

Do roka, navedenega v pozivu, je prispela ena prijava upravičene organizacije in ena kandidatura, in sicer je Zavod Revivo predlagal Polono Pengal.

Ker je bil namen postopka imenovati enega predstavnika NVO in je bila predlagana le ena kandidatka za predstavnika, je bila ta avtomatično imenovana za predstavnico in se predstavitev kandidatov ali volitve niso izvedle.

Namestnika predstavnika se ne imenuje, saj zanj ni bilo kandidata.

S tem sklepom se zaključi postopek izbora predstavnika nevladnih organizacij v **Odbor za spremljanje Operativnega programa za izvajanje Evropskega sklada za pomorstvo in ribištvo v Republiki Sloveniji za obdobje 2014-2020**

Monika Kostanjevec,

vodja postopka